14. divizija Kopnene vojske
14. divizija Kopnene vojske vojna je formacija koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine. Formirana je 11. januara 1995. na području na kojem su ranije djelovale Taktička i Operativna grupa Igman, Komandna grupa Pazarić i Operativna grupa 1 Pazarić. U njen sastav ušle su: 104. viteška motorizovana brigada 109. brdska brigada 117. muslimanska lahka brigada 123. lahka brigada 131. lahka brigada 181. bošnjačka brdska brigada 182. lahka brigada Izviđačko-diverzantska, Logistička, Građevinska, Inžinjerijska i Četa vojne policije. Osim odbrane područja na kojima je formirana, a preko kojih je vodila jedina komunikacijska veza sa Sarajevom, borbeno djelovanje divizije kroz 1995. bilo je usmjereno ka deblokadi grada i prodoru ka Goraždu. Nakon završetka ratnih djejstava i prve masovne demobilizacije, provedena je reorganizacija jedinica 14. divizije. Rasfomirane su 123. i 131. lahka brigada, a od njihovog ljudstva osnovana je 143. brdska brigada. 117. muslimanska lahka brigada izašla je iz sastava 14. divizije. Ostale brigade su preimenovane: 104. u 144, 109. u 149, 181. u 140. i 182. u 148. Tri pripadnika Komande divizije nagrađena su Zlatnim ljiljanom, najvišim ratnim priznanjem.